《美人蕉》
明代·凌义渠

屏却秋声倚冬旭，数枝的烁映深绿。粲粲流光及户庭，敛向朱颜笑未足。

插瓶入镜添多态，秾华萧瑟宛相代。那得雪片罩嫣姿，摩诘图中观自在。

谁言花耐百日红，此红宁与俗艳同。唯愿抽心守芳素，莫令长被颜色误。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。